Samsung a anunțat data lansării noului Galaxy S21. Care va fi prețul unui astfel de smartphone.
Samsung a deschis pagina de rezervări pentru următorul flagship, Galaxy S21. Lansarea va avea loc la începutul lui 2021, ca să intre în competiție cu iPhone 12. Modelul Ultra va veni și cu stylus S Pen.
Samsung a confirmat oficial că următorul telefon de top e gata de lansare. Pe 14 ianuarie vom vedea noul flagship de la Samsung."Galaxy S21 este aproape. Compania coreeană a deschis pagina de rezervări pentru telefon. Intri acolo și poți să te înscrii gratuit să fii anunțat când telefonul va fi disponibil pentru precomandă. Și pentru că Samsung e foarte atentă la marketing, oferă 50 de dolari reducere la accesorii celor care se înscriu pe site și apoi cumpără telefonul", a transmis Sebastian Ujică, corespondent Alpeh News.Deși sunt mai bine de două săptămâni până la lansare, se cunosc multe detalii legate de noul smartphone. Inclusiv prețul!"Un raport menționează că Samsung va coborî prețul modelelor Galaxy S21 cu 100 de dolari sau mai mult. Versiunea clasică va porni de la un preț de 899 sau 849 de dolari", a afirmat Jaime Rivera, tech YouTuber.